Komisijas paziņojums eiropas Parlamentam un Padomei - Tehniskās korekcijas finanšu plānā 2006. gadam atbilstoši NKI un cenu izmaiņām (15. punkts 1999. gada 6. maija Iestāžu nolīgumā par budžeta disciplīnu un budžeta procedūras uzlabošanu) /* COM/2004/0837 galīgā redakcija */





Briselē, 28.12.2004 COM(2004) 837 galīgā redakcija KOMISIJAS PAZIŅOJUMS EIROPAS PARLAMENTAM UN PADOMEI Tehniskās korekcijas finanšu plānā 2006. gadam atbilstoši NKI un cenu izmaiņām(15. punkts 1999. gada 6. maija Iestāžu nolīgumā par budžeta disciplīnu un budžeta procedūras uzlabošanu) KOMISIJAS PAZIŅOJUMS EIROPAS PARLAMENTAM UN PADOMEI Tehniskās korekcijas finanšu plānā 2006. gadam atbilstoši NKI un cenu izmaiņām (15. punkts 1999. gada 6. maija Iestāžu nolīgumā par budžeta disciplīnu un budžeta procedūras uzlabošanu) 1. IEVADS 1999. gada 6. maija Iestāžu nolīgumā (IN) par budžeta disciplīnu un budžeta procedūras uzlabošanu [1], kas pielāgots sakarā ar paplašināšanos un pārskatīts 2003. gadā [2], iekļauta finanšu plāna tabula 25 ES dalībvalstīm (turpmāk ES-25) (1. a tabula). Iestāžu nolīguma 15. punkts paredz, ka Komisijai katru gadu pirms budžeta procedūras n+1. gadam, jāveic tehniskās korekcijas finanšu plānā atbilstoši ES nacionālā kopienākuma (NKI) un cenu izmaiņām. Šī paziņojuma mērķis ir sniegt budžeta lēmējinstitūcijai šo tehnisko korekciju rezultātus (ES-25) 2006. gadam. 2. FINANŠU PLĀNA KOREKCIJU TABULAS NOTEIKUMI (1. LīDZ 3. TABULA) 1.tabulā ir izklāstīts finanšu plāns ES-25 ar korekcijām 2006. gadam pašreizējās cenās. 2. tabulā ir izklāstīts finanšu plāns ES-25 ar korekcijām 2006. gadam pašreizējās cenās, tostarp Kipras politiskā stāvokļa atspoguļojumu budžetā. 3. tabulā norādīti minēto korekciju ekonomiskie parametri . Tiem pamatā ir Eiropas Kopienu Statistikas biroja sagatavotā informācija un Komisijas kopā ar dalībvalstu ekspertiem veiktās jaunākās prognozes (budžeta prognozes, 2004. gada rudens). Skaitļi un prognozes balstīti uz 1995. gadā pārskatīto Eiropas kontu sistēmu (EKS 95). 2.1. Izdevumu griestu korekcijas pa pozīcijām Korekcija aprēķināta, piemērojot šādus deflatorus finanšu plāna saistību apropriācijām (par pamatu ņemot 1999. gada cenas): - kumulatīvais deflators 14,87% apmērā laika posmam no 2000. līdz 2006. gadam 1. pozīcijas griestiem, kā arī struktūrfondu summai 2. pozīcijā, saskaņā ar Iestāžu nolīguma 15. punktu (fiksēts gada koeficients 2% apmērā) - NKI deflators, kas izteikts eiro 2000. līdz 2006. gadam (14,29% apmērā) citu izdevumu pozīciju griestiem (faktiskais deflators). Saskaņā ar 23. punkta a) apakšpunktu 1999. gada 6. maija Iestāžu nolīgumā no 2003. gada monetāro rezervi nepiemēro. Lai nodrošinātu konsekvenci ar Kohēzijas fondu piešķīrumiem desmit jaunajām dalībvalstīm, kas paredzēti Pievienošanās līgumos, kopējā Kohēzijas fondu summa 2006. gada cenās ir noapaļota uz nākamo augstāko rādītāju. Kas attiecas uz maksājumiem, korekcijas pamatā ir maksājumu apropriācijas, kas noteiktas katrai izdevumu pozīcijai brīdī, kad finanšu plāns tika sagatavota (1999. gads). Aprēķina metode izklāstīta nākamajā tabulā: [pic] Apropriācijas maksājumiem attiecībā uz desmit jaunajām dalībvalstīm, kas pievienojās Eiropas Savienībai 2004. gada 1. maijā, ir pieskaitītas maksājumu apropriācijām attiecībā uz piecpadsmit vecajām dalībvalstīm, 1999. gada cenās un atsevišķi katrai iepriekš dotās tabulas apakškategorijai. Pēc tam starpsummas 2006. gadam 1999. gada cenās ir koriģētas 2006. gada cenās, izmantojot attiecīgo deflatoru: 1. pozīcija un 2. pozīcijas struktūrfondu daļa ir koriģēta, izmantojot kumulatīvo deflatoru 14,87% apmērā, citas izdevumu pozīcijas ir koriģētas, izmantojot kumulatīvo deflatoru 14,29% apmērā. 2.2. 2006. gada finanšu plāna tehnisko korekciju galvenie rezultāti (ES-25) Kopējie griesti saistību apropriācijām 2006. gadā veido 123 515 miljonus eiro, kas ir ekvivalents 1,12% no NKI. Attiecīgi kopējie griesti maksājumu apropriācijām veido 119 112 miljonus eiro, t. i. 1,08% no NKI. Līdz ar to pamatojoties uz pašreizējām ekonomikas prognozēm starp pašu resursu griestiem un maksājumu apropriāciju griestiem paliek rezerve 18 059 miljonu eiro apmērā (0,16% apmērā no ES-25 NKI ). 2001. , 2002. , 2003. , 2004. un 2005. gadam rezerves lielums tika atjaunināts pēc iepriekšējo tehnisko korekciju parauga, izmantojot jaunākās NKI prognozes, kas ļauj veikt salīdzinājumu par vairākiem gadiem. Tomēr korekciju rezultātā radušos saistību un maksājumu apropriāciju griesti paliek nemainīgi. 2.3. Finanšu plāns ar korekcijām 2006. gadam, tostarp Kipras politiskā stāvokļa atspoguļojums budžetā 2. tabulā ir sniegts finanšu pamatplāns ES-25 2006. gadam pašreizējās cenās, tostarp Kipras politiskā stāvokļa atspoguļojums budžetā. Šī tabula ir koriģēta tāpat kā 1. tabula, un to piemēros gadījumā, ja līdz 2006. gada 31. decembrim būs notikusi Kipras atkalapvienošanās. 3. CITI ELEMENTI SAISTĪBĀ AR TEHNISKAJĀM KOREKCIJĀM 3.1. Lauksaimniecības pamatnostādne Lauksaimniecības pamatnostādnes summas ir aprēķinātas saskaņā ar 3. pantu jaunajā Padomes Regulā par budžeta disciplīnu [3] (skat. 4. tabulu ). Summas cukuram un izoglikozes maksājumiem, pārtikas atbalsta kompensācijām un cukura kompensācijām ĀKK valstīm patlaban balstītas uz prognozēm 2006. gada budžetam. Saskaņā ar Regulu par budžeta disciplīnu, šo atsevišķo pozīciju beidzamais apjoms pamatnostādnē tiks noteikts, iesniedzot 2006. gada sākotnējo budžeta projektu. 2006. gadā lauksaimniecības pamatnostādnes kopējā summa ir noteikta 58 634 miljonu eiro apmērā [4]. 3.2. 5. pozīcija (Administrācija) Attiecībā uz 5. pozīciju finanšu plāna zemsvītras piezīmē noteikts, ka pensijai rezervētajās summās, kas iekļautas pie šajā pozīcijā paredzētajiem griestiem, nav iekļautas darbinieku iemaksas pensiju shēmā, kas laika posmam no 2000. līdz 2006. gadam (1999. gada cenas) noteiktas maksimāli 1 100 miljonu eiro apmērā. Kā norādīts Komisijas paziņojumā par tehniskajām korekcijām 2000. gadam [5], šo noteikumu jāsaprot tā, ka summas, ko nosakot pozīcijas griestus, var atvilkt no pensijas izmaksām, ierobežo divi lielumi: - Šī summa nevar pārsniegt iemaksas, kas ir faktiski iekļautas kā gada budžeta ieņēmumi. - Kopējais uzkrāto atskaitījumu apjoms laika posmam no 2000. līdz 2006. gadam nedrīkst pārsniegt 1 100 miljonus eiro 1999. gada cenās, kas ir ekvivalents vidēji 157 miljoniem eiro gadā (180 miljoniem eiro 2006. gada cenās). Attiecībā uz iepriekšējiem gadiem pirms finanšu plāna 2000. līdz 2006. gadam, pamatojoties uz faktu, ka administratīvie izdevumi pārsvarā atkārtojas, vienmēr par pamatu ņēma zemāko limitu, lai neizmantotu rezervi laika posma sākumā, kas turpmāk vairs nebūtu pilnībā izmantojama. 2006. gadam – pēdējam perioda gadam atlikusī pieejamā summa, ko var atvilkt, vienlaicīgi ir arī mazākā summa, proti, maksimāli 180 miljoni eiro paredzamajās cenās 2006. gadam. 3.3. Ārpusbudžeta darbības Iestāžu nolīguma 10. punkta piektajā apakšpunktā noteikts, ka informācija saistībā ar darbībām, kas nav iekļautas vispārējā budžetā, un dažādo pašu resursu kategoriju paredzamā attīstība ir jāparedz tabulās norāžu veidā un ik gadu jāatjaunina, veicot finanšu plāna tehniskās korekcijas. Šī saskaņā ar jaunākajām prognozēm atjauninātā informācija ir norādīta 5.1. un 5.2. tabulā. Tā aptver Eiropas Attīstības fondu (EAF) un pašu resursus. PIELIKUMS [pic] [pic] [pic] [pic] [pic] [1] OV L 172, 18.6.1999., 1. lpp. [2] OV L 147, 14.6.2003., 31. lpp. [3] OV L 224, 29.9.2000., 27. lpp. Padomes 2000. gada 26. septembra Regula Nr. 2040/2000. [4] Līdz ar to atliek rezerve 6 016 miljonu eiro apmērā attiecībā uz visām izmaksām, kas saskaņā ar Regulu par budžeta disciplīnu ir iekļautas pamatnostādnē (1. pozīcija un 7. pozīcijā minētie pirmsiestāšanās atbalsta lauksaimniecības izdevumi). [5] SEK (1999) 847 galīgais, 6. punkts